OSNOVNA ŠKOLA IVANA MAŽURANIĆA

S. S. KRANJČEVIĆA 2

32100 VINKOVCI

***Zapisnik sa sjednice Učiteljskog vijeća***

*održane 14. lipnja 2017. godine (srijeda) u 9.00 sati*

**D n e v n i r e d:**

1. Verifikacija Zapisnika s prošle sjednice Učiteljskog vijeća

2. Uspjeh učenika na kraju nastavne 2016./2017. godine

3. Organizacija dopunskog rada na kraju nastavne godine

4. Nagrade učenicima osmih razreda za odličan uspjeh 5,00 i uzorno vladanje

5. Različito

Ravnateljica pozdravnim riječima započela sjednicu Učiteljskog vijeća te najavila dnevni red, koji je prihvaćen

Ad. 1.) Zapisnik nije poslan članovima Učiteljskog vijeća na uvid pa se ne može usvojiti. Bit će poslan.

Ad. 2.) Svi su ostvarili plan i program u potpunosti. 275 učenika je prošlo s odličnim uspjehom (70,7%), a od toga 121 učenik s prosjekom 5,0 (31,1%). 102 učenika prošlo je s vrlo dobrim uspjehom (26,2%). 12 učenika je prošlo s dobrim uspjehom (3,1%). Srednja ocjena škole je 4,55. Ukupno je bilo 17 076 izostanaka, a od toga je samo 2 neopravdano. 383 učenika (98,5%) ima uzorno vladanje, a 6 učenika (1,5%) ima dobro vladanje. Ukupno je održano 57 roditeljskih sastanaka i 1205 individualnih razgovora (66 po razredu u prosjeku).

Ad. 3.) Nitko od učenika nije upućen na dopunski rad.

Ad. 4.) Pohvaljeni učenici koji su od 1.- 8. razreda prošli s uspjehom 5,00 i imali uzorno vladanje su: Ivona Čurčić (8.a), Ana Periškić i Domagoj Pernar (8.b) te Barbara Rakonić (8.c). Navedeni učenici će dobiti prigodne nagrade za svoj uspjeh.

Ad. 5.) Ravnateljica je napomenula da su nastavnice Mirna Katičić i Mirela Klarić s učenicima organizirale izložbu u sklopu projekta „Migrations“ te pozvala sve članove Učiteljskog vijeća da pogledaju izložbu nakon priredbe.

Ravnateljica je rekla da se na svjedodžbe napiše današnji datum (14.6.2017.), a tajnica će klase i urudžbene brojeve izvjesiti na oglasnu ploču. Ravnateljica podsjeća da se do 1. srpnja sva pedagoška dokumentacija mora predati ili poslati pedagoginji. Napominje da se do 30. kolovoza zaključa e-dnevnik, ispiše i potpiše (razrednik) te da se donese ravnateljici na potpis i uvid, a nakon toga se arhivira. Psiholog podsjetio razrednike osmih razreda da će se 11. srpnja od 9.00-11.00 sati vršiti potpisivanje prijavnica (roditelji i učenik), što je bitan korak u procesu upisa učenika u srednje škole. Psiholog rekao da svi učitelji kurikulume za slijedeću školsku godinu pošalju na njegov mail do kraja kolovoza.

Ravnateljica napomenula kako će svi dobiti rješenje o godišnjem odmoru i kako svima godišnji odmor završava 18. kolovoza te se 21. kolovoza moraju vratiti na posao. Prva sjednica Učiteljskog vijeća održat će se 23. kolovoza u 9.00 sati, a nastava počinje 4. rujna.

Zapisničar: Dina Vondrak, pedagoginja Ravnateljica: Marina Markić, prof.